נירית - ישוב קהילתי כפרי | הודעה ומכתב מועדת בטחון
נירית - ישוב קהילתי כפרי הודעה ומכתב מועדת בטחון מידע בחרום • 5/9/2015 קבצים מצורפים:מוועדת ביטחון ביום שישי בסביבות השעה שמונה וחצי בערב אירעה פריצה לבית ביישוב. האזעקה היתה דרוכה כראוי ומחוברת לרכב הביטחון. השומר (תושב נירית) שקיבל את הקריאה הגיב במהירות וביעילות והגיע מיידית למקום. כתוצאה מתגובתו המהירה הפורצים נמלטו מהמקום ונמנעה גניבה משמעותית. מילה טובה מגיעה למשפחה שנהגה באחריות, דאגה לאזעקה שתהיה מחוברת לרכב הביטחון ודאגה לדרוך אותה. מובן שגם לשומר מגיעות מחמאות על תגובתו המהירה שמנעה בוודאות עגמת נפש נוספת מהמשפחה. לעומת זאת לאחרונה יותר ויותר תושבים המשובצים לשמירה "נעלמים" וחמור מכך, אף אינם עונים לקריאות המגיעות לטלפון השמירה. המצב מגיע עד כדי כך שלפעמים הרב"ש נאלץ לצאת ולחפש את אותם אנשים (שלרוב נמצאים בביתם ובד"כ גם "לא מבינים" למה מחפשים אותם...) מיותר לציין שהתנהגות זאת היא אנוכית ומזלזלת בכל ערך קהילתי. שומר שלוקח אליו את רכב השמירה ואת הטלפון ובמקום לתת את הכמה שעות האלו לטובת הישוב נוהג כ"אני ואפסי עוד", לא רק שאינו מסייע לביטחון שכניו אלא ממש גורם נזק בנפקדותו. עוד חשוב לזכור שהשמירות בישוב אינן אקט התנדבותי אלא מתבצעות מכוח חוק השמירה בישובי קו התפר. ואם התחלנו ב"אני ואפסי עוד", לאחרונה הגיעו לידי תלונות של תושבים בדבר תושבים אחרים שניכסו לעצמם את המדרכה כמגרש חניה. שמעתי בעבר את ההבלים כאילו "אין מספיק מקומות חניה" אבל כולם יודעים היטב שהחניה על המדרכה ליד הבית היא לא יותר מפינוק שאחדים מהתושבים מרשים לעצמם כדי שלא ללכת עשרה מטרים למקום החניה החוקי הקרוב. בתחילת הקדנציה של הוועד הנוכחי ניסיתי לפעול "בתוך הבית" והשומרים הונחו לצלם את הרכבים החונים (בד"כ אותם רכבים תמיד) ולהצמיד פתק לחלון ובו בקשה להמנע מכך בעתיד. רובם המכריע של אותם תושבים שחנו על המדרכה בחרו להתעלם מכך לחלוטין. הדרך היחידה שאני מכיר להלחם בתופעה הזו היא להזמין לישוב את משטרת התנועה. הבעיה בכך היא שכשמשטרת התנועה נכנסת למקום כלשהו, לישוב אין כל שיקול דעת ורכבים שחונים שלא כחוק – גם באדום לבן שאולי לא ממש מפריע לתנועה או בתחומי תחנות הסעה בשעות הערב – יינזקו מכך. אני פונה שוב לחונים על המדרכות – מעבר לכך שהדבר מנוגד לחוק, מסוכן לילדי הישוב וגם למבוגרים ומיותר לחלוטין שכן אין כאן מצוקת חניה – ההתעלמות הזו מהחוק תגרום לכך שהרבה מאוד אנשים יינזקו, כניסה של משטרת התנועה לישוב לא תהיה דבר חד-פעמי ולא יהיה ניתן בשום אופן לעצור אותה. אנא, גלו התחשבות וחברות והפסיקו לחנות על מדרכות או בתחומי תחנות ההסעה ולא נצטרך שום התערבות מבחוץ. יורם שרתוק יו"ר וודעת ביטחון חזרה אל מידע בחרום